Edgar Hilsenrath

Edgar Hilsenrath (2-a de aprilo 1926 en Leipzig -- 30-a de decembro 2018) estis germana verkisto.

 Vivo 
Edgar Hilsenrath naskiĝis en 1926 kiel filo de juda komercisto. Antaŭ la Kristalnokto fuĝis li kun patrino kaj pli juna frato al la geavoj en Sereth en Bukovino, (Rumanio). La patro ne sukcesis sekvi ilin, li fuĝis al Francio, kie li travivis la militon.

En 1941, Edgar Hilsenrath, lia frato kaj la patrino, amikoj kaj parencoj el Sereth estis deportitaj al rumana geto Mogilev-Podolsk sur areo de la hodiaŭa Ukrainio. Kiam la geto liberiĝis en 1944 la Ruĝa Armeo, li perpiede reiris al Sereth kaj de tie plu al Czernowitz (Ĉernivco). Per la organizaĵo Ben-Gurion, Hilsenrath poste sukcesis elmigri al Palestino, sed tie li ne trovis sian lokon kaj pluemigris en 1947 – kun la denove kuniĝinta familio – al Francio. En la fruaj 1950-aj jaroj, ili pluemigris al Novjorko. Tie li vivis el provizoraj laboroj kaj tie li verkis sian unuan romanon "Nokto".

Lia sekva roamno estis "La nazio kaj la frizisto", kiu alportis por li trarompon dismonde.

Li en 1975 revenis al Germanio, kie li vivis ekde tiam en Berlin.

 Verkaĵoj 
 Nacht, München 1964 (Neuausgabe 2004, ISBN 3-89086-679-4)
 Der Nazi & der Frisör, Köln, 1977
 Gib acht, Genosse Mandelbaum, München/Wien 1979
 Bronskys Geständnis, München 1980
 Zibulsky oder Antenne im Bauch, Düsseldorf 1983
 Das Märchen vom letzten Gedanken, München, 1989 (pri la armena genocido)
 Jossel Wassermanns Heimkehr, 1993
 Die Abenteuer des Ruben Jablonski, München, 1997
 Berlin ... Endstation

 Literaturo 
 Thomas Kraft: Edgar Hilsenrath. Das Unerzählbare erzählen, München, 1996
 Helmut Braun: Ich bin nicht Ranek, Köln, Dittrich Verlag, (November) 2004

 Distingoj 
 Alfred Döblin-premio, 1989
 Jakob Wassermann literatura premio, 1996
 Heinz Galinski-premio, 1992
 Hans Sahl-premio, 1998
 Lion Feuchtwanger-premio, 2004

 Eksteraj ligiloj 

 Libroj kaj aliaj dokumentoj de kaj pri li en la Kolekto por Planlingvoj kaj Esperantomuzeo de la Aŭstria Nacia Biblioteko ()

Kategorio:Judaj verkistoj
Kategorio:Germanaj judoj
Kategorio:Verkoj pri Holokaŭsto
Kategorio:Germanaj verkistoj